Hier kom die ( verteenwoordigende) Bokke…. | Om te probeer verstaan
← Nooi al jou huweliksgaste vir die egskeiding?
Van paddas en kookwater en praat en doen →
Posted on April 4, 2008 by Retha | 3 Kommentaar
Watter persentasie van ons mense het al ooit rugby gespeel? As jy al 48 miljoen van ons land se mense – elke ouderdomsgroep, albei geslagte en alle bevolkingsgroepe intel, dan het seker nie eers 15% al aan ‘n rugbywedstryd deelgeneem nie. Ek dring aan op ‘n verteenwoordigende span, en dit beteken minstens 13 spelers wat nog nooit aan ‘n rugbywedstryd deelgeneem het nie. Die ouderdomsdiskriminasie is nog duideliker: Net mooi al die Bokke is in hulle twintigs of vroeë dertigs! Dit is werklik nie verteenwoordigend van die landsbevolking nie. Ons land het mense van ander ouderdomme ook! Duidelik moet die span volgende keer ‘n baba, kinders, tieners, middeljariges en ‘n senior burger ook insluit.
Baie Suid-Afrikaners doen hulle werk minder as heelhartig. Ek vra ‘n Springbokspan wat dit ook verteenwoordig: Ons soek halfhartige rugbyspelers. Onfiksheid en oorgewig is algemeen in hierdie land. Om hierdie mense ook te verteenwoordig, soek ons dat minstens sewe van die spanlede nie wedstrydfiks is nie. Ons soek ook 4 oorgewig Springbokke.
Miskien kan ons nog verder gaan en redeneer dat ons wel ‘n verteenwoordigende Bok-span nodig het. Maar op ‘n teenoorgestelde manier. Ons Bokke is al omtrent ‘n eeu bekend as onder die wêreld se beste (soms die heel beste) op hulle eie gebied: Rugby. Hulle doen dit met entoesiasme. Hulle doen dit met ervaring. Hulle doen dit met vaardigheid. Kom ons maak dít verteenwoordigend van ons land. Maak Suid Afrika verteenwoordigend van dit waarvoor die Springbokke nog altyd gestaan het: Die mees vaardige mense op hulle gebied denkbaar; wat met entoesiasme hulle beste gee en ons almal trots maak. (Naskrif: Hierdie stuk is laat verlede jaar al geskryf; maar nou eers gepos.)
This entry was posted in Los gedagtes and tagged regstellende aksie, rugby, SA, verteenwoordiging. Bookmark the permalink.	← Nooi al jou huweliksgaste vir die egskeiding?
3 responses to “Hier kom die ( verteenwoordigende) Bokke….”	Nem
April 22, 2008 om 10:37 vm
Hi. LOL .. Ek lees jou gereeld raak. Ek dink jy kan ‘n punt regtig goed raakvat. Hou so aan. ps. kan jy lag ook ?
April 22, 2008 om 6:48 nm
Wel, ek het gelag toe ek die prentjie van ‘n Springbokspan met ou tannies en babas en mense wat op die veld rondstaan en nie saamspeel nie in my kop gesien het. Hoekom vra jy, klink ek vir jou te ernstig? En dankie vir jou waardering!
Mei 17, 2008 om 7:20 nm
Ek’s bly dat ek jou regtig vandag op BP “herontdek” het.